

# Event Details

- **Event Name**: Μαραθώνιος Ηπείρου - Βασιλιάς Πύρρος
- **Event Start and End Date**: Sun, 29 Mar, 2026 at 08:00 am – Sun, 29 Mar, 2026 at 04:00 pm (+03:00)
- **Event Description**: Η My Sportevent προκηρύσσει την νέα δρομική διοργάνωση με την επωνυμία Μαραθώνιος Ηπείρου - ¨Βασιλιάς Πύρρος¨, που θα πραγματοποιηθεί στην Άρτα, την Κυριακή 29 Μαρτίου 2026.
Ο νομός Άρτας και ειδικότερα η πόλη της, είναι κυριολεκτικά χτισμένη πάνω στα ίχνη της αρχαίας Αμβρακίας. Με κέντρο και ορμητήριο την αρχαία Αμβρακία, ο Βασιλιάς Πύρρος, ο ¨Αετός¨ όπως τον αποκαλούσαν, εξαιτίας της σωματικής ικανότητας στην πάλη και τον αγώνα καθώς και της ψυχικής ομοιότητας με τον φτερωτό Βασιλιά, κατάφερε να βγάλει την Ήπειρο από την αφάνεια και την περιφρόνηση.
Χαρακτηριστικά οι υπόλοιποι Έλληνες αποκαλούσαν τους Ηπειρώτες ¨Βαρβάρους¨. Στα χρόνια διακυβέρνησής του (296 π.Χ. – 272 π.Χ.) η Ήπειρος γνώρισε μέρες δόξας. 
Η Ήπειρος γεννήθηκε με τον Πύρρο, δοξάστηκε μαζί του και έσβησε με το θάνατό του. 
Η διοργάνωση Μαραθώνιος Ηπείρου – Βασιλιάς Πύρρος, όπως μαρτυρά και ο τίτλος της, έχει ιστορικό υπόβαθρο και έρχεται να συστήσει στο ευρύ κοινό, τόσο τη μακραίωνη ιστορία της περιοχής της Άρτας, όσο και την σημερινή σύγχρονη εικόνα της.
Περισσότερες πληροφορίες του αγώνα θα προστίθενται τακτικά στην ιστοσελίδα της διοργάνωσης www.epirusmarathon.gr

Η διοργάνωση θα διεξαχθεί σύμφωνα με τους παρακάτω όρους:
 1. Ημερομηνία Αγώνα
Κυριακή 29 Μαρτίου 2026

2. Τόπος διεξαγωγής
Δήμος Αρταίων
Δήμος Νικολάου Σκουφά

3. Αφετηρία - Τερματισμός
Αφετηρία και Τερματισμός στην οδό Νικολάου Σκουφά, μπροστά από το άγαλμα του έφιππου Βασιλιά Πύρρου (Πλατεία Κιλκίς, Άρτα).

4. Αποστάσεις αγώνων
Μαραθώνιος – 42,195μ.
10 χλμ
5 χλμ

5. Ώρες Εκκίνησης
Μαραθώνιος: Θα ανακοινωθεί σύντομα
10χλμ: Θα ανακοινωθεί σύντομα
5χλμ: Θα ανακοινωθεί σύντομα

Η Οργανωτική Επιτροπή διατηρεί το δικαίωμα αλλαγής του προγράμματος της διοργάνωσης, των όρων και κανονισμών συμμετοχής και διεξαγωγής της διοργάνωσης χωρίς πρότερη ειδοποίηση.

6. Περιγραφή διαδρομής
Μαραθώνιος 42.195μ.
Εκκίνηση στο άγαλμα του Βασιλιά Πύρρου, Πλατεία Κιλκίς.
Διασχίζουμε την οδό Σκουφά και την φυσική της συνέχεια, την οδό Ζάρα. Στην οδό Πέτρου Γαρουφαλιά στρίβουμε δεξιά. Στο τέρμα της συναντάμε την περιφερειακή οδό όπου στρίβουμε δεξιά και κατευθυνόμαστε προς το κάστρο. Στο ύψος της Εφορείας Αρχαιοτήτων Άρτας πραγματοποιούμε αναστροφή και κατευθυνόμαστε προς την Γέφυρα. Διασχίζοντας την σύγχρονη γέφυρα, έχουμε στα δεξιά μας το Ιστορικό Γεφύρι της Άρτας. Μετά από λίγα μέτρα στην διασταύρωση των Κωστακιών στρίβουμε δεξιά και κατευθυνόμαστε προς Νεοχώρι μέσω της επαρχιακής οδού Άρτας – Νεοχωρίου. Στην πορεία μας περνάμε έξω από τα χωριά Κεραμάτες, Ακροποταμιά, Παχυκάλαμο, Νεοχώρι. Διασχίζουμε την γέφυρα του Νεοχωρίου. Μετά από ένα χιλιόμετρο περίπου στρίβουμε δεξιά προς το μαρτυρικό χωριό Κομμένο. Λίγο πριν την είσοδο του χωριού, στο ύψος του μνημείου στρίβουμε δεξιά και κινούμαστε αριστερόστροφα περιμετρικά του χωριού. Στο τέλος της περιμετρικής διαδρομής του χωριού βρισκόμαστε πάλι στο ύψος του μνημείου, όπου στρίβουμε δεξιά με κατεύθυνση προς Άρτα, μέσω του χωριού Γλυκόριζου. Πριν την πόλη της Άρτας περνάμε από το μοναστήρι της Κάτω Παναγιάς και λίγο πριν το Δημοτικό Στάδιο στρίβουμε αριστερά στην οδό Αλ. Παπαναστασίου και αριστερά στην οδό Ολυμπιονίκη Τλασημάχου. Στον παραποτάμιο δρόμο στρίβουμε δεξιά. Περνάμε μπροστά από το αρχαιολογικό Μουσείο. Στο τέρμα του παραποτάμιου δρόμου στρίβουμε δεξιά και κινούμαστε παράλληλα με τον περιφερειακό δρόμο. Στο ύψος της οδού Στρ. Χαρ. Κατσιμήτρου εισερχόμαστε στον περιφερειακό δρόμο με κατεύθυνση προς το κάστρο. Στρίβουμε δεξιά στην οδό Κώστα Κρυστάλλη, την φυσική της συνέχεια οδό Αμβρακίας, την οδό Τζαβέλα και εισερχόμαστε στη οδό Βασιλέως Πύρρου.
Τερματισμός στο άγαλμα του Βασιλιά Πύρρου, Πλατεία Κιλκίς.
Προσοχή: Οι συμμετέχοντες κατά τη διάρκεια της προσπάθειας τους, θα πρέπει απαραιτήτως να ακολουθήσουν τη δεξιά λωρίδα της διαδρομής.


10χλμ
Εκκίνηση στο άγαλμα του Βασιλιά Πύρρου, Πλατεία Κιλκίς.
Διασχίζουμε την οδό Σκουφά και στη φυσική της συνέχεια την οδό Ζάρα. Στην οδό Πέτρου Γαρουφαλιά στρίβουμε δεξιά. Στο τέρμα της συναντάμε την περιφερειακή οδό όπου στρίβουμε αριστερά και εισερχόμαστε στον περιφερειακό δρόμο με κατεύθυνση προς την γέφυρα. Διασχίζοντας την σύγχρονη γέφυρα, έχουμε στα δεξιά μας το Ιστορικό Γεφύρι της Άρτας. Μετά από λίγα μέτρα στην διασταύρωση των Κωστακιών στρίβουμε δεξιά και κατευθυνόμαστε προς Νεοχώρι μέσω της επαρχιακής οδού Άρτας – Νεοχωρίου. Στο χωριό Κεραμάτες και επί της επαρχιακής οδού Άρτας – Νεοχωρίου πραγματοποιούμε αναστροφή και ακολουθούμε αντίστροφη πορεία. Μόλις διασχίσουμε την γέφυρα εισερχόμαστε στον περιφερειακό δρόμο με κατεύθυνση προς το κάστρο. Στρίβουμε δεξιά στην οδό Κώστα Κρυστάλλη, την φυσική της συνέχεια οδό Αμβρακίας, την οδό Τζαβέλα και εισερχόμαστε στη οδό Βασιλέως Πύρρου.
Τερματισμός στο άγαλμα του Βασιλιά Πύρρου, Πλατεία Κιλκίς.
Προσοχή: Οι συμμετέχοντες κατά τη διάρκεια της προσπάθειας τους, θα πρέπει απαραιτήτως να ακολουθήσουν τη δεξιά λωρίδα της διαδρομής.

5χλμ
Εκκίνηση στο άγαλμα του Βασιλιά Πύρρου, Πλατεία Κιλκίς.
Διασχίζουμε την οδό Σκουφά και στη φυσική της συνέχεια την οδό Ζάρα. Στην οδό Πέτρου Γαρουφαλιά στρίβουμε δεξιά. Στο τέρμα της συναντάμε την περιφερειακή οδό όπου στρίβουμε αριστερά και εισερχόμαστε στον περιφερειακό δρόμο, ανάποδα στο ρεύμα κατεύθυνσης των αυτοκινήτων, με κατεύθυνση προς την γέφυρα. Ακριβώς στην μέση του μήκους της γέφυρας πραγματοποιούμε δεξιόστροφη αναστροφή και κατευθυνόμαστε προς κάστρο, ανάποδα στο ρεύμα κατεύθυνσης των αυτοκινήτων. Στο ύψος του οδού Πέτρου Γαρουφαλιά και στο άνοιγμα της διαχωριστικής νησίδας, εισερχόμαστε στο ρεύμα κατεύθυνσης των αυτοκινήτων προς κάστρο.
Στρίβουμε δεξιά στην οδό Κώστα Κρυστάλλη, την φυσική της συνέχεια οδό Αμβρακίας, την οδό Τζαβέλα και εισερχόμαστε στη οδό Βασιλέως Πύρρου.
Τερματισμός στο άγαλμα του Βασιλιά Πύρρου, Πλατεία Κιλκίς.
Προσοχή: Οι συμμετέχοντες κατά τη διάρκεια της προσπάθειας τους, θα πρέπει απαραιτήτως να ακολουθήσουν τη δεξιά λωρίδα της διαδρομής.

7. Δικαίωμα Συμμετοχής
Στην απόσταση του Μαραθωνίου δικαίωμα συμμετοχής έχουν όσοι έχουν συμπληρώσει το 18ο έτος της ηλικίας τους.
Για τις αποστάσεις των 10χλμ και 5χμ θα πρέπει να έχει συμπληρωθεί το 12ο έτος της ηλικίας του.
Για κάτω των 18 ετών ζητείται Υπεύθυνη Δήλωση από τον γονέα ή κηδεμόνα.

8. Έπαθλα
- Μετάλλια απονέμονται σε όλους τους συμμετέχοντες.
- Κύπελλα απονέμονται στους τρεις πρώτους γενικής (Άντρες - Γυναίκες).
- Κύπελλο απονέμεται στην πολυπληθέστερη ομάδα
- Ηλικιακές βραβεύσεις για την απόσταση του Μαραθωνίου. Οι νικητές γενικής δεν εξαιρούνται από τις ηλικιακές βραβεύσεις.
18 – 29
30 – 39
40 – 49
50 – 59
60 +
- Θα βραβευτούν ο Μεγαλύτερος και η Μεγαλύτερη ηλικιακά στην απόσταση του Μαραθωνίου.
- Δίπλωμα συμμετοχής για όλους τους δρομείς.
Το δίπλωμα συμμετοχής με το ονοματεπώνυμο, την κατάταξη και τον χρόνο τους θα μπορέσουν να το πάρουν ηλεκτρονικά από το www.epirusmarathon.gr μετά και την έκδοση των επίσημων αποτελεσμάτων

9. Όριο Συμμετοχών - Δηλώσεις Συμμετοχής
Το όριο συμμετοχών για την πρώτη διοργάνωση έχει οριστεί:
Μαραθώνιος: 1000 αθλητές
10χλμ: 2000 αθλητές
5χλμ: 2000 αθλητές
Φυσικά ο τελικός αριθμός θα εξαρτηθεί από ενδεχόμενα υγειονομικά πρωτόκολλα που θα ισχύουν την περίοδο της διεξαγωγής της διοργάνωσης.  
Δήλωση συμμετοχής
- Ημερομηνία έναρξης εγγράφων για τον αγώνα:  Θα ανακοινωθεί σύντομα.
- Ημερομηνία λήξης εγγραφών για τον αγώνα: 18 Μαρτίου 2026 στις 24:00.
Σας ενημερώνουμε ότι δεν θα υπάρξει δυνατότητα εγγραφής την ημέρα του αγώνα.

10. Τρόπος εγγραφής – Τρόπος Πληρωμής
Οι εγγραφές γίνονται ηλεκτρονικά στην ειδική φόρμα εγγραφής που βρίσκεται στην ιστοσελίδα της διοργάνωσης www.epirusmarathon.gr.
Οι οικονομικά ενήμεροι δρομείς θα ενημερώνονται με μήνυμα ηλεκτρονικού ταχυδρομείου (email).

11. Είδη Εγγραφής
- Ατομική εγγραφή: Αφορά μεμονωμένα άτομα.
- Ομαδική εγγραφή: Αφορά ομάδες των δέκα (10) ατόμων και άνω. Χωρίς περιορισμό στην επιλογή Αγώνα Δρόμου.
Οι ομαδικές εγγραφές απευθύνονται σε αθλητικούς συλλόγους, συλλόγους δρομέων, γυμναστήρια, εταιρείες, ιδιωτικούς και δημόσιους οργανισμούς, αλλά και απλές παρέες ανθρώπων που επιθυμούν να συμμετάσχουν ως ομάδα. Κατά την ομαδική εγγραφή ορίζεται ένας Υπεύθυνος της Ομάδας, ο οποίος εκπροσωπεί την ομάδα για διάφορα θέματα έναντι των διοργανωτών.

12. Αντίτιμο Συμμετοχής
Το κόστος συμμετοχής για τον αγώνα παρουσιάζεται στον παρακάτω πίνακα:
Ομαδικές, για 10 άτομα και πάνω, χωρίς περιορισμό στην επιλογή Αγώνα Δρόμου.
Συμμετοχή	                 Ατομικό	Ομαδικό (10 άτομα και άνω) 
Μαραθώνιος 42.195 μ.	30,00€	Έκπτωση 6,00€/άτομο
10 χλμ.	                        15,00€	Έκπτωση 3,00€/άτομο
5 χλμ.	                        12,00€	Έκπτωση 2,00€/άτομο

- Το Τεχνικό T-shirt είναι προαιρετική επιλογή με επιπλέον κόστος
- Το περιλαίμιο είναι προαιρετική επιλογή με επιπλέον κόστος

13. Πολιτική Ακυρώσεων
Ακύρωση της συμμετοχής, με δική σας επιλογή, μπορεί να πραγματοποιηθεί έως και την 28η Φεβρουαρίου 2026. Η Διοργάνωση θα σας επιστρέψει εντός 10 εργάσιμων ημερών το μισό της αξίας της συμμετοχής σας.
Δεν είναι δυνατή η επιστροφή χρημάτων για κανέναν λόγο, με το πέρας της παραπάνω ημερομηνίας.
Η κάθε συμμετοχή είναι ονομαστική και μοναδική και δεν υπάρχει δυνατότητα μεταβίβασης σε άλλο πρόσωπο.
Δεν υπάρχει δυνατότητα μεταφορά της συμμετοχής σε μελλοντική ημερομηνία ή διοργάνωση.  
Στην περίπτωση αιτήματος για αλλαγή σε μικρότερη απόσταση (εφόσον το αίτημα γίνει δεκτό και πριν την 28η Φεβρουαρίου 2026), δεν γίνετε καμία επιστροφή, εξαιτίας της χρηματικής διαφοράς.
Η επιλογή μεγέθους T-Shirt είναι δεσμευτική και δεν υπάρχει δυνατότητα αλλαγής μεγέθους.
Αναβολή με απόφαση της διοργάνωσης:
Επιλογή 1. Μεταφορά της συμμετοχής σας για την επόμενη ημερομηνία που θα ορίσει η διοργάνωση.
Επιλογή 2. Επιστροφή των χρημάτων σας  (μείον 2,00€ για τραπεζικά έξοδα)
Αναβολή με απόφαση Ανωτέρα Αρχής:
Σε περίπτωση ακύρωσης της διοργάνωσης λόγω απόφασης Ανωτέρας Αρχής, το ποσό εγγραφής δεν επιστρέφεται και αναγκαστικά θα πραγματοποιηθεί μεταφορά της εγγραφής κάθε δρομέα στην επόμενη διοργάνωση. Η συμμετοχή θα ακολουθεί τους γενικούς όρους &amp; κανονισμούς της νέας διοργάνωσης.

14. Υγειονομική Κάλυψη
Σε κάθε περίπτωση όλοι οι αγωνιζόμενοι συμμετέχουν με αποκλειστικά δική τους ευθύνη.
Οι διοργανωτές δεν έχουν καμία ευθύνη για ότι συμβεί σχετικά με θέματα ΥΓΕΙΑΣ και οφείλεται σε έλλειψη προληπτικού ιατρικού ελέγχου.
Στον αγώνα θα υπάρχει ιατρική κάλυψη με παρουσία γιατρού, ασθενοφόρου καθώς και πρωτοβάθμια περίθαλψη από διασωστικές ομάδες.
Συστήνεται στους συμμετέχοντες να έχουν υποβληθεί πρόσφατα σε ιατρική εξέταση. Από τους διοργανωτές δε θα ζητηθούν ιατρικές βεβαιώσεις, αφού όλοι οι συμμετέχοντες αγωνίζονται με δική τους αποκλειστική ευθύνη.

15. Σταθμοί Ανεφοδιασμού Νερού
Θα υπάρχουν επαρκείς σταθμοί ανεφοδιασμού εμφιαλωμένου νερού κατά μήκος όλων των διαδρομών. Θα υπάρξει ενημέρωση για τα σημεία.

16. Χρονομέτρηση
Οι δρομείς θα φέρουν το chip ηλεκτρονικής χρονομέτρησης (μιας χρήσεως που δεν επιστρέφεται) μαζί με το νούμερο τους. 
Θα υπάρχει ηλεκτρονική χρονομέτρηση με σημεία ελέγχου:
Μαραθώνιος: Στην Εκκίνηση, στο 1,7χλμ (αναστροφή), στο 10χλμ, στο 21,097χλμ. (ημιμαραθώνιος), στο 30χλμ, στο 40χλμ και στον Τερματισμό. 
10χλμ: Στην Εκκίνηση, στο 3,72χλμ (αναστροφή) και στον Τερματισμό.
5χλμ:  Στην Εκκίνηση, στο 1,48χλμ (αναστροφή) και στον Τερματισμό.. 
Όσοι αγωνιζόμενοι δεν εμφανίσουν ηλεκτρονική ένδειξη στα παραπάνω αναφερόμενα σημεία των αγώνων θα ακυρώνονται.

17. Αποτελέσματα – Επίσημος χρόνος – Καθαρός χρόνος - Κατάταξη
Επίσημος χρόνος θεωρείτε ο χρόνος από την πιστολιά εκκίνησης μέχρι και τον τερματισμό του.
Καθαρός χρόνος θεωρείτε ο χρόνος από τη στιγμή που ο αθλητής περάσει τον τάπητα εκκίνησης μέχρι και τον τερματισμό του.
Η κατάταξη του αγώνα προκύπτει από τους επίσημο χρόνο τερματισμού. Ο καθαρός χρόνος και οι ενδιάμεσοι χρόνοι δημοσιεύονται μόνο για την ενημέρωση του αθλητή.

18. Χιλιομετρικές ενδείξεις
Στον Μαραθώνιο θα υπάρχει χιλιομετρική ένδειξη σε κάθε χιλιόμετρο

19. Χρονικό όριο τερματισμού
Το χρονικό όριο τερματισμού για το Μαραθώνιο δρόμο είναι οι 6 ώρες από τη στιγμή που θα δοθεί η εκκίνηση του Μαραθωνίου. 
Για τα 10χλμ. το χρονικό όριο είναι 110’. 
Για τα 5χλμ. το χρονικό όριο είναι 80’.
Με το πέρας των παραπάνω χρονικών ορίων, οι συμμετέχοντες κινούνται με προσωπική τους ευθύνη.

20. Σημεία Παραλαβής αριθμών - πακέτων συμμετοχής
Κατάστημα Roly Hellas Arta (Βασιλέως Πύρρου 36, Άρτα). Οι ημέρες και οι ώρες παραλαβής θα ανακοινωθούν σύντομα.

21. Φύλαξη προσωπικών αντικειμένων
Οι δρομείς θα πρέπει να τοποθετήσουν τα προσωπικά τους αντικείμενα και τον ιματισμό τους μέσα στον ειδικό σάκο, τον οποίο θα παραλάβουν από το σημείο παραλαβής.
 ΠΡΟΣΟΧΗ: Πάνω στο σάκο θα πρέπει να αναγράφεται ευκρινώς ο αριθμός συμμετοχής του δρομέα και δεν πρέπει να περιέχει ταξιδιωτικά έγγραφα, αντικείμενα αξίας, χρήματα ή φάρμακα. Οι διοργανωτές δε φέρουν καμία ευθύνη σε περίπτωση απώλειας αντικειμένων αξίας.
Δεν θα παραλαμβάνονται άλλα σακίδια ή τσάντες, εκτός από τους ειδικούς σάκους της διοργάνωσης. Τους ειδικούς σάκους με τα προσωπικά τους αντικείμενα, οι δρομείς θα πρέπει να παραδώσουν μέχρι και 30' πριν την εκκίνηση. Μετά τον Τερματισμό η παραλαβή του σάκου γίνεται με την επίδειξη του αριθμού συμμετοχής.

22. Επικοινωνία
Email επικοινωνίας: info@epirusmarathon.gr

Ο Μαραθώνιος Ηπείρου - ¨Βασιλιάς Πύρρος¨ αποτελεί διοργάνωση και υλοποιείτε από την My Sportevent

Στις 29 Μαρτίου 2026 τρέχουμε σε ένα τόπο με ιστορία!!!

Μείνετε συντονισμένοι……….

Περισσότερες λεπτομέρειες:
Στην επίσημη ιστοσελίδα της διοργάνωσης www.epirusmarathon.gr.
Facebook Page: https://www.facebook.com/epirusmarathon/ 
Instagram: https://www.instagram.com/epirusmarathon/

Η Οργανωτική Επιτροπή
- **Event URL**: https://allevents.in/loannina/Μαραθώνιος-Ηπείρου-Βασιλιάς-Πύρρος/200029116167009
- **Event Categories**: 
- **Interested Audience**: 
  - total_interested_count: 121

## Ticket Details

- **Ticket URL**: http://facebook.com/200029116167009?utm_source=AllEvents.in&utm_medium=event-discovery-platform&utm_campaign=loannina-events

## Event venue details

- **city**: Loannina
- **state**: IO
- **country**: Greece
- **location**: Πλατεία Κιλκίς
- **lat**: 39.159908404899
- **long**: 20.982555312581
- **full address**: Πλατεία Κιλκίς, Σκουφά Νικόλαου 167, 471 32 Άρτα, Ελλάδα, Loannina, Greece

## Event Organizer details

- **affiliate_id**: 2
- **organizer**: Μαραθώνιος Ηπείρου - "Βασιλιάς Πύρρος" (https://allevents.in/org/Μαραθώνιος-Ηπείρου-Βασιλιάς-Πύρρος/26995610)

## Event gallery

- **Alt text**: banner
  - **Image URL**: https://cdn-az.allevents.in/events6/banners/11210450c11d9c859535b8b95ea3c21093927e26d7707b7a5745eafaae68e66f-rimg-w820-h360-dca61c1f-gmir?v=1771730412
- **Alt text**: thumbnail
  - **Image URL**: https://cdn-az.allevents.in/events6/banners/1d65a5976e7a4079f5c453509a299574f6cdb8b1a61981953c4eb05f1c473a4d-rimg-w300-h300-dca61c1f-gmir?v=1771730413

## FAQs

- **Q**: When is the event happening?
  - **A:** Sun, 29 Mar, 2026 at 08:00 am (+03:00)
- **Q**: Where is the event happening?
  - **A:** Πλατεία Κιλκίς, Σκουφά Νικόλαου 167, 471 32 Άρτα, Ελλάδα, Loannina, Greece
- **Q**: Who is organizing the event?
  - **A:** Μαραθώνιος Ηπείρου - "Βασιλιάς Πύρρος"
- **Q**: What type of event is this?
- **Q**: Where can I find ticket details about Μαραθώνιος Ηπείρου - Βασιλιάς Πύρρος ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Μαραθώνιος Ηπείρου - Βασιλιάς Πύρρος",
        "image": "https://cdn-az.allevents.in/events6/banners/11210450c11d9c859535b8b95ea3c21093927e26d7707b7a5745eafaae68e66f-rimg-w820-h360-dca61c1f-gmir?v=1771730412",
        "startDate": "2026-03-29T08:00:00+03:00",
        "endDate": "2026-03-29T16:00:00+03:00",
        "url": "https://allevents.in/loannina/Μαραθώνιος-Ηπείρου-Βασιλιάς-Πύρρος/200029116167009",
        "eventStatus": "https://schema.org/EventScheduled",
        "location": {
            "@type": "Place",
            "name": "Πλατεία Κιλκίς",
            "address": {
                "@type": "PostalAddress",
                "streetAddress": "Σκουφά Νικόλαου 167, 471 32 Άρτα, Ελλάδα",
                "addressLocality": "Loannina",
                "addressRegion": "IO",
                "addressCountry": "GR"
            },
            "geo": {
                "@type": "GeoCoordinates",
                "latitude": "39.159908404899",
                "longitude": "20.982555312581"
            }
        },
        "eventAttendanceMode": "https://schema.org/OfflineEventAttendanceMode",
        "description": "Η My Sportevent προκηρύσσει την νέα δρομική διοργάνωση με την επωνυμία Μαραθώνιος Ηπείρου - ¨Βασιλιάς Πύρρος¨, που θα πραγματοποιηθεί στην Άρτα, την Κυριακή 29 Μαρτίου 2026.\nΟ νομός Άρτας και ειδικότερα η πόλη της, είναι κυριολεκτικά χτισμένη πάνω στα ίχνη της αρχαίας Αμβρακίας. Με κέντρο και ορμητή",
        "organizer": [
            {
                "@type": "Organization",
                "name": "  -  ",
                "url": "https://allevents.in/org/Μαραθώνιος-Ηπείρου-Βασιλιάς-Πύρρος/26995610"
            }
        ]
    }
]
```